લખનઉ : શહેરનાં એક એપાર્ટમેન્ટની લિફ્ટમાં મોડી રાત્રે 11માં ધોરણમાં અભ્યાસ કરતી કિશોરી સાથે અજાણ્યા યુવકે બળાત્કારનો પ્રયાસ કર્યો હતો. જો કે કિશોરીએ પોતાનો બચાવ તો બહાદુરી પુર્વક કર્યો હતો પરંતુ જ્યારે લિફ્ટ ખુલી ત્યારે તે યુવકને ભાગવા પણ નહોતો દીધો. ભાગી રહેલા યુવકનાં પગે કિશોરીએ બચકા ભર્યા હતા અને તેને પકડી રાખ્યો હતો. જેથી ગભરાયેલા વિકૃત વ્યક્તિએ નજીક પડેલુ કુંડુ ઉઠાવીને તેને માર્યું હતું. તેમ છતા પણ હિમત નહી હારતા કિશોરીએ પોતાની પકડ જાળવી રાખી હતી.